joelniklaus/EU_Wikipedias huggingface dataset:
Ηλεκτρονική διακυβέρνηση

Με τον όρο ηλεκτρονική διακυβέρνηση ή ψηφιακή διακυβέρνηση (αγγλικά: electronic ή digital governance, electronic ή digital government, e- governance, e-government, e-gov) χαρακτηρίζεται γενικά η εισαγωγή των τεχνολογιών πληροφορικής και επικοινωνιών (ΤΠΕ), κυρίως του ίντερνετ, στη δημόσια διοίκηση και οι νέες διοικητικές πρακτικές, τις οποίες οι τεχνολογίες αυτές εισήγαγαν. Οι τεχνολογίες ΤΠΕ υποστηρίζουν τις εσωτερικές λειτουργίες της δημόσιας διοίκησης, την επικοινωνία και συνεργασία της με τους πολίτες και επιχειρήσεις, αλλά και τη λήψη αποφάσεων και την ανάπτυξη πολιτικών και συμβάλλουν στο μετασχηματισμό του τρόπου λειτουργίας της (δραστηριότητες, διαδικασίες, στόχοι, οργανωτικές δομές, τρόπος επικοινωνίας με τους πολίτες κλπ).

Ο όρος αυτός δημιουργήθηκε με τις γενικότερες πρακτικές, σύμφωνα με τις οποίες τοποθετείται το επίθετο «ηλεκτρονικό-ή» (“e”) με σκοπό να δώσει έμφαση στον ηλεκτρονικό τρόπο παραγωγής και διανομής των υπηρεσιών (ηλεκτρονικό εμπόριο, ηλεκτρονικό επιχειρείν, ηλεκτρονική μάθηση κλπ.)

Υπάρχουν δύο προσεγγίσεις στην Ηλεκτρονική Διακυβέρνηση σχετικά με τη στοχευμένη μορφή αλλαγής της διοίκησης. Σύμφωνα με την επιχειρηματική προσέγγιση, η ηλεκτρονική διακυβέρνηση είναι «η εφαρμογή εργαλείων και τεχνικών του ηλεκτρονικού εμπορίου στη λειτουργία της διακυβέρνησης» με σκοπό τη μείωση του κόστους και την αύξηση της αποδοτικότητας, όπως μπορούν για παράδειγμα να προέλθουν από την ηλεκτρονική υποβολή των φορολογικών δηλώσεων και τον ηλεκτρονικές δημόσιες προμήθειες. Σύμφωνα με τη συμμετοχική προσέγγιση, η ηλεκτρονική διακυβέρνηση έχει τη δυναμική να «βελτιώσει τη δημοκρατική συμμετοχή» και να «υπερκεράσει τη πολιτική αποστασιοποίηση». Η αντίληψη αυτή εστιάζει σε πρωτοβουλίες που ενισχύουν την εμπιστοσύνη των πολιτών προς την κυβέρνηση με πολιτικές που προωθούν τη διαφάνεια, την υπευθυνότητα και τη συμμετοχικότητα.

Δείτε επίσης 

 Ηλεκτρονική δημοκρατία
 Ηλεκτρονική ψηφοφορία
 Ηλεκτρονική διαδικασία λήψης αποφάσεων
 Υπηρεσία μιας στάσης
 Τεκμηριωμένη χάραξη πολιτικής
 Ηλεκτρονική υπηρεσία
 Ανοικτή διακυβέρνηση
 Συνεργατική διακυβέρνηση
 Κυβερνητική ψηφιακή πύλη
 Ηλεκτρονικές δημόσιες προμήθειες
 Ηλεκτρονική συμμετοχή
 Δημόσια διαβούλευση
 Κινητή διακυβέρνηση

Πηγές 

 Αποστολάκης, Ι.· Λουκής, Ε. και Χάλαρης, Ι., Ηλεκτρονική δημόσια διοίκηση: οργάνωση, τεχνολογία και εφαρμογές. Αθήνα: (Εκδόσεις Παπαζήση, 2008), σελ. 21-29. ISBN 978-960-02-2189-3
 Veit, D. and Huntgeburth, J., Foundations of Digital Government: Leading and managing in the digital era, (Springer, 2014), pp. 6-11, ISBN 2192-4341, DOI 10.1007/978-3-642-38511-7

Παραπομπές 

Πληροφορική
Δημόσια Διοίκηση
Ηλεκτρονική δημοκρατία
Ανοιχτή διακυβέρνηση
Ρομπέρτ Κοτσαριάν

Ο Ρομπέρτ Κοτσαριάν (, 1954-) είναι πολιτικός, ο οποίος υπηρέτησε ως πρόεδρος της Αρμενίας από το 1998 ως το 2008. Επί προεδρίας του Κοτσαριάν η χώρα παρουσίασε αύξηση στην οικονομική ανάπτυξη κατά 12% ετησίως. Νωρίτερα υπηρέτησε και ως πρωθυπουργός της Αρμενίας στο διάστημα από το 1992 ως το 1998 (συνολικά τρεις φορές).

Βιογραφία

Πολιτική σταδιοδρομία 
Γεννήθηκε στις 31 Αυγούστου 1954. Ήταν ηγέτης του Κινήματος για την Αυτοδιάθεση του Ναγκόρνο Καραμπάχ. Το 1992 διορίστηκε πρωθυπουργός και το 1994 εξελέγη πανηγυρικά πρώτος πρόεδρος του Ναγκόρνο-Καραμπάχ. Πολύ καλός μεσολαβητής, πέτυχε να φέρει τη σταθερότητα στην περιοχή και να της εξασφαλίσει αίτηση για ένταξη στον ΟΑΣΕ. Το 1997 έγινε πρωθυπουργός της Αρμενίας και προώθησε μεταρρυθμίσεις για τη φιλελευθεροποίηση της οικονομίας, πατάσσοντας παράλληλα τη διαφθορά. Ένα χρόνο μετά εξελέγη πρόεδρος. Το 2003 επανεξελέγη πρόεδρος στον δεύτερο γύρο, με το 67,5% των ψήφων. Παρά τις διάχυτες αντιδράσεις για εκλογική νοθεία, ο Κοτσαριάν ορκίστηκε πρόεδρος για δεύτερη θητεία.

Αιματηρά γεγονότα 
Επί προεδρίας του Κοτσαριάν έλαβαν χώρα δύο από τα αιματηρότερα γεγονότα της νεότερης ιστορίας μετά την ανεξαρτησία της Αρμενίας: το 1999 το περιστατικό με πυροβολισμούς στο Κοινοβούλιο και το 2008 τις εκλογικές ταραχές κατά τιςς οποίες σκοτώθηκαν 10 άτομα.

Σύλληψη
Στις 26 Ιουλίου 2018 του απαγγέλθηκαν κατηγορίες από την Ειδική Ανακριτική Υπηρεσία (SIS) για “ανατροπή της συνταγματικής τάξης στην Αρμενία” στη διάρκεια των τελευταίων εβδομάδων της διακυβέρνησής του. Η SIS διέταξε από το δικαστήριο να συλληφθεί και να κρατηθεί. Συνελήφθη στις 27 Ιουλίου 2018.

Εξωτερικοί σύνδεσμοι 
Προφίλ και ανάλυση από BBC.

Παραπομπές 

Κοτσαριαν
Κοτσαριαν
Κοτσαριαν
Αποδέκτες του Τάγματος του Λευκού Αετού (Πολωνία)
Προϊστορία της Κύπρου

Η προϊστορία της Κύπρου αρχίζει με την πρώτη εμφάνιση του ανθρώπου στο νησί κατά τη 10η χιλιετία π.Χ., σύμφωνα με τα σημερινά δεδομένα, και τελειώνει με το πέρασμα από τη 2η στην 1η χιλιετία π.Χ. και τις απαρχές των κοινωνικοπολιτικών διεργασιών που θα καταλήξουν στην ίδρυση των κυπριακών βασιλείων της ιστορικής περιόδου.  Η Προϊστορία της Κύπρου αρχίζει με την Νεολιθική εποχή σε αντίθεση με τον Ελλαδικό χώρο όπου ανακαλύφθηκαν κατάλοιπα ανθρώπινης παρουσίας ήδη από την Παλαιολιθική εποχή. Κατά την Εποχή του Χαλκού πιστεύεται ότι αποτέλεσε την επικράτεια των Αλασγών που απαντώνται στα χιττιτικά και ουγκαριτικά κείμενα.

Νεολιθική Εποχή - Χαλκολιθική Εποχή

Αρχιτεκτονική 
Οι κάτοικοι της Κύπρου οικοδομούν τα σπίτια τους σε χώρους που επιλέγουν προσεκτικά.  Οι χώροι αυτοί βρίσκονταν σε λόφους και κοντά σε ποταμούς.  Με τον τρόπο αυτό εξασφαλίζεται από τη μία η προστασία από τα θηρία και τα στοιχεία της φύσεως και από την άλλη η διατροφή τους με την καλλιέργεια της αρδευτικής κοιλάδας.

Τα οικοδομηκά υλικά προμηθεύονταν οι κάτοικοι από τη γύρω περιοχή.  Για τα θεμέλεια και τα κατώτερα μέρη των τοιχών χρησιμοποιούσαν πέτρες, ενώ για το πάνω μέρος πλιθάρια και πηλό.  Η στέχη ήταν κατασκευασμένη από πηλό, ξύλα, καλάμια και κλαδιά.

Τα σπίτια στους οικισμούς της Χοιροκιτίας και της Καλαβασού - Τέντας ήταν κτισμένα πολύ κοντά το ένα στο άλλο, είχαν κυκλικό σχήμα και ένα μόνο δωμάτιο.  Στο κέντρο του δωματίου υπήρχε η εστία.  Μερικά σπίτια διέθεταν μεσοπάτωμα που στηριζόταν σε πεσσούς καθώς και βοηθητικούς χώρος που χρησίμευαν ως εργαστήρια και αποθήκες.  Στα σπίτια υπήρχαν επίσης κατασκευές που χρησίμεαυν ως κρεβάτια και καθίσματα και στα εργαστήρια ως πάγκοι εργασίας.  Η στέγη των σπιτιών ήταν θολωτή ή επίπεδη.  Σε κατοπινή φάση τα σπίτια υποδιαιρούνται σε μικρότερα δωμάτια, όπως σους οικισμούς της Σωρήρας, της Ερμήμη και της Λέμπας.  Σε μερικές περιπτώσεις, όπως στη Σωτήρα, τα σπίτια είναι τετράπλευρα.

Αντικείμενα καθημερινής χρήσης
Ζώντας σε μόνιμες κατοικίες ο άνθρωπος επικέντρώνει το ενδιαφέρων του στη βελτίωση του επιπέδου της ζωής του.  Κατεργάζεται κι επεξεργάζεται τα υπάρχοντα υλικά και κατασκευάζει αντικείμενα για την ικανοποίηση των αναγκών του.

Χρήσιμο υλικό για τους νεολιθικούς ανθρώπους ήταν ο λίθος.

Βιβλιογραφία

 Ε. Μαντζουράνη, Η αρχαιολογία της προϊστορικής Κύπρου, Ινστιτούτο του βιβλίου - Α. Καρδαμίτσα: Αθήνα 2001
Α΄ Εθνική Κατηγορία ποδοσφαίρου γυναικών 1989-1990



Πρωταθλήτρια ομάδα ΑΕ Ολυμπιάδα 80 Θεσσαλονίκης 

Α΄ όμιλος - Βαθμολογία 
 1.  Α.Ο. Δόξα Πειραιά       10  30-4
 2.  Αρτέμιδες Χανίων         8  20-4
 ----------------------------------
 3.  Α.Ε. Αίγινας             5  6-13
 4.  Α.Ο. Άρτεμις Δραπετσώνας 4  19-8
 5.  Άρης Κορίνθου            1  12-15
 6.  Ατρόμητος Κερατσινίου    0  4-38

Β΄ όμιλος - Βαθμολογία
 
 1.  ΑΕ Ολυμπιάδα 80 Θεσσαλονίκης 8  14-1
 ---------------------------------------------
 2.  Παμβώτιδα Ιωαννίνων         5  4-5
 3.  Κένταυρος Λάρισας           3  8-4
 4.  ΑΟ Ηλιούπολη Θεσσαλονίκης   3  2-9
 5.  Α.Ε. Τυρνάβου               -8  0-8

Γ΄ όμιλος - Βαθμολογία
 
 1.  Α.Ο. Καβάλα 86             8  22-0
 --------------------------------------------
 2.  Άρτεμις Δράμας              6  8-5
 3.  Ροδόπη 87                     4  14-3
 4.  Νίκαια Σερρών               9  7-12
 5.  Ξανθίππη Ξάνθης             0  2-33

Ημιτελικά

 Α.Ο. Καβάλα 86 - Α.Ο. Δόξα Πειραιά:  2-0
 Ολυμπιάδα 80 Θεσ. - Αρτέμιδες Χανίων: 1-0

ΤΕΛΙΚΟΣ

 Ολυμπιάδα 80 Θεσ. - Α.Ο. Καβάλα 86: 1-0

Α΄ Εθνική ποδοσφαίρου γυναικών
Α΄ Εθνική Κατηγορία ποδοσφαίρου γυναικών 1990-1991



Πρωταθλήτρια ομάδα: Α.Ο. Δόξα Πειραιά 

 Νότιος όμιλος - Βαθμολογία
 
 1.  Α.Ο. Δόξα Πειραιά       42 175-11
 -----------------------------
 2.  Αρτέμιδες Χανίων        38  73-18
 3.  Παμβώτιδα Ιωαννίνων     31  94-17
 4.  Α.Ε. Αίγινας            24  35-40
 5.  Άρτεμις Δραπετσώνας     19  49-29
 6.  Ατρόμητος Κερατσινίου   17  42-49
 7.  Νεάπολη Νέας Ιωνίας     17  32-50
 8.  Άρης Κορίνθου           16  35-40
 9.  Ατσαλένιος Ηρακλείου     8  12-154
 10. Α.Ο. Νέας Φιλαδέλφειας   7  30-64
 11. Ελλάς Σύρου              5  26-50 
 12. Χαραυγή Πειραιά          0  11-74

 Βόρειος όμιλος - Βαθμολογία
 
 1.  Κένταυρος Λάρισας             26  61-5
 ---------------------------------------------
 2.  Α.Ο. Καβάλα 86                24  68-7
 3.  ΑΕ Ολυμπιάδα 80 Θεσσαλονίκης 19  61-14
 4.  ΑΟ Ηλιούπολη Θεσσαλονίκης     18  34-15
 5.  Ροδόπη 87                     13  21-20
 6.  Ξανθίππη Ξάνθης                2  12-112
 7.  Νίκαια 85 Σερρών              -3  11-67
 8.  Άρτεμις Δράμας               -28  0-28

 ΤΕΛΙΚΟΣ
 Α.Ο. Δόξα Πειραιά - Κένταυρος Λάρισας: 0-0, 1-1

Πρωταθλήτρια η Δόξα Πειραιά με το εκτός έδρας γκολ.

Α΄ Εθνική ποδοσφαίρου γυναικών
Δ΄ Εθνική ποδοσφαίρου ανδρών 2001-02

Το πρωτάθλημα της Δ΄ Εθνικής 2001-02 διεξήχθη σε τέσσερις ομίλους και οι πρωταθλητές και δευτεραθλητές ανέβηκαν στη Γ΄ Εθνική. Οι τρίτοι κάθε ομίλου αγωνίστηκαν σε αγώνες μπαράζ , οι 2 πρώτοι θα ανέβαιναν επίσης στην Γ' Εθνική. Τελικά ανέβηκε και η τρίτη Καστοριά, καθως ο Πανελευσινιακός δήλωσε αδυναμία συμμετοχής για το επόμενο πρωτάθλημα Γ' Εθνικής, αν κι είχε εξασφαλίσει την παραμονή του. Έτσι, συνολικά 11 ομάδες ανέβηκαν κατηγορία.

Απευθείας άνοδος
Την άνοδο κέρδισαν οι πρωταθλητές και οι δευτεραθλητές των 4 ομίλων.

Πρωταθλητές
Α΄ όμιλος: Θρασύβουλος Φυλής
Β΄ όμιλος: Λεβαδειακός
Γ΄ όμιλος: Νίκη Βόλου 
Δ΄ όμιλος: Αγροτικός Αστέρας Ευόσμου

Δευτεραθλητές
Α΄ όμιλος: Π.Α.Ο. Αγίου Δημητρίου
Β΄ όμιλος: Εργοτέλης Ηρακλείου
Γ΄ όμιλος: Ποσειδών Νέων Πόρων
Δ΄ όμιλος: Λύκοι Καλοχωρίου

Βαθμολογίες

Α΄ όμιλος

Β΄ όμιλος

Γ΄ όμιλος

Δ΄ όμιλος

Μπαράζ Ανόδου 
Οι 3οι κάθε ομίλου έπαιξαν αγώνες κατάταξης με τη μορφή πρωταθλήματος διπλών αγώνων για 2 θέσεις ανόδου στην Γ' Εθνική. Τελικά άνοιξε και 3η θέση με τον υποβιβασμό του Πανελευσινιακού από την Γ' Εθνική για οικονομικούς λόγους.

Βαθμολογία

Παραπομπές

Πηγές - Εξωτερικοί Σύνδεσμοι 
«Greece - List of Fourth Level Final Tables», 2001/02 rsssf.com, Αλέξανδρος Μαστρογιαννόπουλος

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2001-2002
Δ΄ Εθνική ποδοσφαίρου ανδρών 2003-04

Το ποδοσφαιρικό πρωτάθλημα Δ΄ Εθνικής 2003-2004 διεξήχθη σε δέκα ομίλους. Οι πρωταθλητές και πέντε δευτεραθλητές ανέβηκαν στη Γ΄ Εθνική της επόμενης περιόδου.

Πρωταθλητές

Οι πρωταθλητές των ομίλων και οι δευτεραθλήτριες ομάδες που κέρδισαν την άνοδο στη Γ΄ Εθνική είναι:

1ος όμιλος: Πανδραμαϊκός (πρωτ.), Ένωση Θράκης (άνοδος).
2ος όμιλος: Θερμαϊκός Θέρμης (πρωτ.), Παύλος Μελάς Σταυρούπολης (άνοδος).
3ος όμιλος: Φ.Σ. Κοζάνη (πρωτ.), Α.Σ. Πτολεμαΐδα (άνοδος).
4ος όμιλος: Απόλλων Λάρισας (πρωτ.), Αναγέννηση Καρδίτσας (άνοδος).
5ος όμιλος: Παναιτωλικός (πρωτ.), Αναγέννηση Άρτας
6ος Όμιλος: Α.Σ. Λαμία (πρωτ.), Λήλας Βασιλικού (άνοδος).
7ος όμιλος: Α.Ο. Μάνης Πειραιά (πρωτ.), Α.Π.Ο. Κερατσίνι (άνοδος).
8ος Όμιλος: Α.Ο. Χαϊδαρίου (πρωτ.), Αθηναΐς Κυψέλης (άνοδος)
9ος Όμιλος: Αχαϊκή (πρωτ.), Πάμισος Μεσσήνης (άνοδος)
10ος όμιλος: Ηρόδοτος Ν. Αλικαρνασσού (πρωτ.), Π.Α.Ν.Ο. Μαλλίων (άνοδος).

Βαθμολογίες

Παρατίθενται αναλυτικά αποτελέσματα από την κατάταξη των ομάδων και τη βαθμολογία σε όλους τους ομίλους, στο ελληνικό πρωτάθλημα της Δ΄ Εθνικής κατηγορίας ποδοσφαίρου ανδρών για την αγωνιστική περίοδο 2003-04.

1ος όμιλος

2ος όμιλος

3ος όμιλος

4ος όμιλος

5ος όμιλος

6ος Όμιλος

7ος όμιλος

8ος Όμιλος

9ος Όμιλος

10ος όμιλος

Πηγές - Εξωτερικοί Σύνδεσμοι 
«Greece - List of Fourth Level Final Tables», 2003/04 rsssf.com ,Αλέξανδρος Μαστρογιαννόπουλος

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2003-2004
Κέρες

Η θεότητα Κέρες (Ceres) των Ρωμαίων, αντίστοιχη με τη Δήμητρα της ελληνικής μυθολογίας, είναι κόρη του Σατούρνους (Saturnus) και της Οπς (Ops), αδελφή και σύζυγος του Γιούπιτερ (Jupiter), μητέρα της Προσερπίνα (Proserpina) και αδελφή της Γιούνο (Juno), της Βέστα (Vesta), του Νεπτούνου (Neptunus) και του Πλούτωνα (Pluto).
Ενσαρκωνόταν και εορταζόταν από γυναίκες σε μυστικές τελετές κατά τα Αμπαρβάλια. Η λατρεία της θεότητας Κέρες σχετίστηκε ιδιαίτερα με τις τάξεις των πληβείων, οι οποίοι κυριαρχούσαν στο εμπόριο σιτηρών. Πολύ λίγα είναι γνωστά για τα τελετουργικά της λατρείας της συγκεκριμένης θεότητας. 

Θεοί της Ρωμαϊκής μυθολογίας
Θεότητες της γονιμότητας
Γ΄ Εθνική ποδοσφαίρου ανδρών 2005-2006

Το πρωτάθλημα της Γ΄ Εθνικής της περιόδου 2005-2006 διοργανώθηκε σε δύο ομίλους. Στον πρώτο όμιλο τερμάτισε πρωτος ο Αστέρας Τρίπολης ενώ στον δεύτερο όμιλο ο Αγροτικός Αστέρας. Την άνοδο στη Β΄ Εθνική κέρδισαν επίσης οι δευτεραθλητές: Εθνικός Πειραιώς και Π.Α.Σ. Γιάννινα και ο τριταθλητής του νοτίου ομίλου Μεσσηνιακός Γ.Σ., νικητής του αγώνα μπαράζ με τον τριταθλητή του βορείου ομίλου Πανθρακικό. Τελικά, ανέβηκε και ο Πανθρακικός για να καλύψει κενή θέση που δημιουργήθηκε.

Νότιος όμιλος

Βαθμολογία

Βόρειος όμιλος

Βαθμολογία

Μπαράζ
Οι τριταθλητές των δύο ομίλων, Μεσσηνιακός και Πανθρακικός, αγωνίστηκαν σε αγώνα μπαράζ για την άνοδο στη Β' Εθνική. Ο Μεσσηνιακός επικράτησε με 1-0, όμως στη Β' Εθνική ανέβηκε και ο Πανθρακικός, μετά την αποχώρηση του Ακράτητου από την κατηγορία και τον υποβιβασμό του στη Δ' Εθνική.

 Στάδιο Αλκαζάρ, Λάρισα, 24 Μαΐου 2006
 Μεσσηνιακός - Πανθρακικός: 1-0

Παραπομπές

Πηγές 

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2005-2006
CBS Paramount Television

Η CBS Paramount Television είναι αμερικάνικη εταιρεία παραγωγής ταινιών. Έχει επίσης υπό την κατοχή της την κινηματογραφική εταιρεία CBS Paramount International Television, την οποία χρηματοδοτεί με σκοπό την εξαγωγή "ποιοτικά αναβαθμισμένων" ταινιών (σε σχέση με τις πιο εμπορικές που έχει αναλάβει η CBS Paramount Television).

Paramount Pictures
Κινηματογραφικές εταιρίες παραγωγής
Μέσα Μαζικής Ενημέρωσης των ΗΠΑ
CBS
Βενθεσικύμη

Σύμφωνα με τον Απολλόδωρο (3.15.4), η Βενθεσικύμη (= το βαθύ κύμα) ήταν κόρη του Ποσειδώνα και της Αμφιτρίτης. Ζούσε στην Αιθιοπία και γέννησε δυο κόρες. Ωστόσο, ανέλαβε να μεγαλώσει και τον Εύμολπο, γιο του Ποσειδώνα και της Χιόνης.

Πηγές 
 Απολλόδωρου Βιβλιοθήκη, Βιβλίο Γ', 15.4

Πρόσωπα της ελληνικής μυθολογίας
Παιδιά του Ποσειδώνα
Ροκφόρ

Το ροκφόρ είναι ένα από τα πιο γνωστά γαλλικά τυριά, προερχόμενο από τον γαλλικό νότο. Παράγεται από γάλα προβάτου και ωριμάζει στις φυσικές σπηλιές Καμπαλού στην περιοχή Ροκφόρ-συρ-Σουλζόν (Roquefort-sur-Soulzon). Η φυλή που έχει συνδεθεί περισσότερο με το ροκφόρ είναι η Λακόν. Υπάρχουν και άλλα παρόμοια τυριά, όπως το μπλε τυρί Δανίας ή Γερμανίας, αλλά μόνον όσα παρασκευάζονται στην συγκεκριμένη περιοχή της Γαλλίας μπορούν να ονομάζονται ροκφόρ, λόγω του ευρωπαϊκού νόμου της προστατευόμενης ονομασίας προέλευσης.

Το τυρί αυτό είναι υποκίτρινο, εύθρυπτο, ελαφρά υγρό και διάστικτο από χαρακτηριστική μπλε μούχλα, της οποίας ο σχηματισμός οφείλεται στον μύκητα Penicillium roquefortis. Έχει ξεχωριστό άρωμα και γεύση που χαρακτηρίζεται από βουτυρικό (βουτανικό) οξύ. Ένα μέσο κεφάλι ροκφόρ ζυγίζει μεταξύ 2,5 και 3 κιλών, και έχει πάχος περίπου 10 εκατοστά. Κάθε κιλό τελικού προϊόντος απαιτεί 4,5 λίτρα γάλα. Το ροκφόρ είναι πλούσιο σε λιπαρά, πρωτεΐνες και ασβέστιο.

Εξωτερικοί σύνδεσμοι 

 Ιστοσελίδα του παραγωγού Societé
 Ιστοσελίδα του παραγωγού Papillon

Δείτε επίσης 
 Μπλε τυρί 

Ημίσκληρα τυριά
Γαλλικά τυριά
Προϊόντα προστατευόμενης ονομασίας προέλευσης
Μπλε τυριά
Τυριά πρόβειου γάλακτος
Μινέρβα

Η Μινέρβα (Minerva) είναι κόρη του Γιούπιτερ και η θεά της σοφίας, του πολέμου, των επιστημών και των τεχνών, αλλά και προστάτιδα του γάμου και των γεννήσεων στη ρωμαϊκή μυθολογία. Είναι η θέα Αθηνά της ελληνικής μυθολογίας. Το όνομα Μινέρβα μπορεί να προέρχεται από την ινδοευρωπαϊκή ρίζα men-. Ωστόσο, στην ετρουσκική μυθολογία, που δεν έχει ινδοευρωπαϊκές ρίζες, υπάρχει επίσης η θεότητα Μένρβα, οπότε η ονομασία μπορεί να έχει εντελώς διαφορετική προέλευση.

Η Μινέρβα λατρευόταν σε ολόκληρη την Ιταλία, αλλά μόνο στη Ρώμη λατρευόταν ως θεότητα του πολέμου. Συνήθως απεικονίζεται με περικεφαλαία και ασπίδα. Η Μινέρβα λατρευόταν στο λόφο του Καπιτωλίου μαζί με τον Γιούπιτερ και τη Γιούνο.

Δείτε επίσης 
 Ο αστεροειδής 93 Μινέρβα (93 Minerva), που ανακαλύφθηκε το 1867, πήρε το όνομά του από τη θεά αυτή.

Θεοί της Ρωμαϊκής μυθολογίας
Θεότητες της μαγείας
Θεότητες του πολέμου
Θεότητες της σοφίας
Θεότητες της χειροτεχνίας
Όσιος Χριστόδουλος

Ο Όσιος Χριστόδουλος ή Χριστόδουλος ο Πάτμιος γεννήθηκε στη Νίκαια της Βιθυνίας περί το 1021. Εκάρη μοναχός και ίδρυσε στην αρχή στο όρος Λάτμος της Καρίας μοναστήρι και βιβλιοθήκη. Αργότερα, με τη συνδρομή του Αυτοκράτορα Αλέξιου Α΄ Κομνηνού, ανήγειρε το 1079 τη περίδοξη Μονή Πάτμου επ' ονόματι του Ευαγγελιστή Ιωάννου στην ομώνυμη νήσο, καλούμενη μέχρι και σήμερα Μονή Χριστοδούλου

Κατόπιν επιδρομής των Αράβων στη Πάτμο, ο Χριστόδουλος κατέφυγε στην Εύβοια, όπου και πέθανε το 1093 ή το 1101. Η μνήμη του τιμάται από την Ορθόδοξη Εκκλησία στις 21 Οκτωβρίου και στις 16 Μαρτίου.

Άγιοι της Ορθόδοξης Εκκλησίας
Νίκαια Βιθυνίας
Βυζαντινοί μοναχοί
Βυζαντινοί του 11ου αιώνα
World Athletics

Η World Athletics, που μέχρι τον Νοέμβριο του 2019 ονομαζόταν Διεθνής Ένωση Ομοσπονδιών Κλασικού Αθλητισμού (International Association of Athletics Federations, IAAF) είναι διεθνής οργανισμός που διατηρεί την εποπτεία του αθλήματος του στίβου σε παγκόσμιο επίπεδο. Ιδρύθηκε την 17η Ιουλίου 1912 κατά το πρώτο της συνέδριο στη Στοκχόλμη της Σουηδίας, με την ευκαιρία των εκεί Ολυμπιακών Αγώνων, από εκπροσώπους 17 εθνικών ομοσπονδιών στίβου και με την αρχική ονομασία Διεθνής Ομοσπονδία Ερασιτεχνικού Αθλητισμού (International Amateur Athletics Federation). Από τον Οκτώβριο του 1993 εδρεύει στο Μονακό.

Με αφετηρία το 1982, η IAAF εισήγαγε αρκετές τροποποιήσεις στους κανόνες της, οι οποίες επιτρέπουν πλέον στους αθλητές να λαμβάνουν αποζημίωση για τη συμμετοχή τους σε διεθνείς αγώνες στίβου. Ωστόσο, η ίδια διατήρησε τον τίτλο περί Ερασιτεχνικού Αθλητισμού στην επωνυμία της έως και το συνέδριο του 2001, όπου αυτή πήρε τη σημερινή μορφή της.

Πρόεδρος της IAAF διατελεί σήμερα ο Σεμπάστιαν Κόου, από το 2015.

Διοργανώσεις 
Ακολουθούν οι διοργανώσεις της ένωσης:

Παγκόσμιες διοργανώσεις στίβου 

 Παγκόσμιο Πρωτάθλημα Στίβου
 Παγκόσμιο Πρωτάθλημα Κλειστού Στίβου

Διοργανώσεις νεώτερων αθλητών

 Παγκόσμιο Πρωτάθλημα (Κ-20)
 Παγκόσμιο Πρωτάθλημα (Κ-18)

Μονοήμερα γεγονότα 

Diamond League
 World Challenge Meetings

Σημειώσεις

Παραπομπές

Εξωτερικοί σύνδεσμοι 

 International Association of Athletics Federations, ιστότοπος IAAF

Διεθνείς αθλητικές ομοσπονδίες
Στίβος
Προφορική λογοτεχνία

Η προφορική ή λαϊκή λογοτεχνία ως τμήμα της προφορικής παράδοσης, περιέχει τις πλέον σύνθετες, ειδολογικά διακριτές, μορφές προφορικού λόγου. Στην προφορική λογοτεχνία έχουμε να κάνουμε με μία νέα παραλλαγή του ίδιου έργου, που διαρκώς αλλάζει από στόμα σε στόμα αλλά ο κεντρικός πυρήνας του παραμένει αμετάβλητος.

Έργα

Το έργο που εντάσσεται στη λαϊκή παράδοση είναι ομαδικό. Αυτό βέβαια δε σημαίνει ότι δεν υπάρχει δημιουργός, εκείνος που εμπνεύστηκε το έργο, αλλά ότι ταυτίζεται με την κοινωνία όπου ζει. Στο έργο του δεν εκφράζει τις προσωπικές του εμπειρίες, αλλά τη γενική αντίληψη που έχει για τον κόσμο η κοινωνική ομάδα όπου ανήκει. Δεν προσπαθεί να επινοήσει νέα θέματα, δεν έχει προσωπικό ύφος. Για τον λόγο αυτόν, το έργο της λαϊκής παράδοσης αφενός εκφράζει τις κοινές αντιλήψεις και αφετέρου δεν τελειώνει μόλις φύγει από τα χέρια του δημιουργού του. Περνάει στη χρήση των πολλών, που το κατεργάζονται και το προσαρμόζουν ακόμα περισσότερο στο κοινό αίσθημα. Από την άλλη πλευρά, στα έργα της λόγιας παράδοσης οι γνώσεις, οι σκέψεις, τα συναισθήματα και τα έργα των ανθρώπων συχνά παραδίδονται με την υπογραφή και τη σφραγίδα μιας προσωπικότητας και αναγνωρίζουμε σε αυτά, εκτός από την πείρα, το ιδίωμα του συγκεκριμένου ατόμου που το δημιούργησε. Το έργο της λόγιας παράδοσης διαποτίζεται βέβαια από τις ιστορικές πραγματικότητες και τις καλλιτεχνικές τάσεις της εποχής και του τόπου, εκφράζει όμως τον τρόπο με τον οποίο βλέπει, συναισθάνεται και εξηγεί τον κόσμο ο δημιουργός του. Εκφράζει δηλαδή, τις ατομικές εμπειρίες του δημιουργού του. Η λαϊκή και η λόγια παράδοση συνδέονται καθώς παρατηρείται μια αδιάκοπη ανταλλαγή μεταξύ τους. Εκείνο που προσδιορίζει πότε υπερισχύει και πότε όχι ο λαϊκός πολιτισμός είναι η μορφή της κοινωνίας.

Είδη  

Στα είδη της λαϊκής λογοτεχνίας συγκαταλέγονται τα παραμύθια, τα δημοτικά τραγούδια, οι παροιμίες, τα ξόρκια, οι ευχές και οι κατάρες, εκφραστικές χειρονομίες και κινήσεις, οι μύθοι, οι ευτράπελες διηγήσεις, οι θρύλοι, οι λαογραφικές λέξεις και τα αινίγματα. Για να ενταχθεί στη λαϊκή λογοτεχνία ένα είδος, δύο είναι τα χαρακτηριστικά που θα πρέπει να έχει: 

Πολλαπλή ύπαρξη, δηλαδή το έργο να απαντάται σε περισσότερους από έναν τόπους και εποχές. 
Ύπαρξη παραλλαγών (κατά την προφορική διάδοση αυτών των ειδών, από στόμα σε στόμα, το πρωτότυπο έργο υφίσταται παραλλαγές). 

Εδώ χρειάζεται να επισημανθεί ότι δύο παραλλαγές δεν είναι ποτέ ίδιες μεταξύ τους. Τα δύο ανωτέρω χαρακτηριστικά βοηθούν στο να διακρίνουμε τα είδη της λαϊκής λογοτεχνίας από τα είδη του ονομαζόμενου λόγιου πολιτισμού, και να τα ξεχωρίσουμε από τα είδη της μαζικής κουλτούρας. Τα είδη της λαϊκής λογοτεχνίας αποτελούν μία μορφή ψυχαγωγίας των μελών μίας κοινωνίας. Δεν είναι είδη διασκέδασης, αλλά κυρίως διαπαιδαγώγησης των νεότερων μελών της κοινότητας. 

 
Λογοτεχνια
Ανδρέας Δημητρίου

Ο Ανδρέας Δημητρίου (Λεμεσός, 1934 - Λευκωσία, 10 Μαΐου 1956) ήταν Έλληνας αγωνιστής της Ε.Ο.Κ.Α. και ήρωας της Κύπρου. Για την δράση του, καταδικάστηκε από τις αγγλικές δυνάμεις σε απαγχονισμό.

Ιστορία 
Ο Ανδρέας Δημητρίου καταγόταν από τον Άγιο Μάμα Λεμεσού. Γεννήθηκε το 1934. 

Η δράση του Δημητρίου στην ΕΟΚΑ ήταν πολύ σημαντική. Μια από τις επιχειρήσεις στις οποίες πρωταγωνίστησε ήταν και η αρπαγή όπλων από τις στρατιωτικές αποθήκες Αμμοχώστου, στις οποίες εργαζόταν. Η επιχείρηση πέτυχε απόλυτα και η Ε.Ο.Κ.Α. ενισχύθηκε σημαντικά.

Δικάστηκε και καταδικάστηκε σε θάνατο έχοντας κατηγορηθεί για την εκτέλεση ενός Άγγλου στην Αμμόχωστο στις 28 Νοεμβρίου 1955. Έκανε έφεση η οποία απορρίφθηκε, όπως απορρίφθηκε και η αίτηση για χάρη, την οποία υπέβαλαν οι δικηγόροι στον Κυβερνήτη Χάρτινγκ και στη Βασίλισσα Ελισάβετ.

Απαγχονισμός 
Απαγχονίστηκε μαζί με τον συναγωνιστή του Μιχαλάκη Καραολή την πέμπτη μετά το Πάσχα στις 10 Μαΐου 1956. Οι δολοφονίες των δύο αυτών ηρώων αποτέλεσαν παράδειγμα θυσίας για τον αγωνιζόμενο κυπριακό λαό και οι αγώνες για την ελευθερία εντάθηκαν.

Εξωτερικοί σύνδεσμοι 

Κύπριοι αγωνιστές του 1955-59
Ήρωες της Ελλάδας
Σταθμός Σεπόλια (Μετρό Αθήνας)

Ο Σταθμός Σεπόλια είναι σταθμός του μετρό της Αθήνας, της γραμμής 2. Βρίσκεται στην Αθήνα και πήρε το όνομά του από τη συνοικία των Σεπολίων, την οποία εξυπηρετεί. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες, αμαξοστάσιο και μηχανοστάσιο. Από την έναρξη της λειτουργίας του υπήρξε τερματικός σταθμός της γραμμής 2, μέχρι την έναρξη λειτουργίας του σταθμού Άγιος Αντώνιος στις 9 Αυγούστου 2004.

Το αμαξοστάσιο/μηχανοστάσιο Σεπολίων του Μετρό της Αθήνας είναι το μοναδικό αμαξοστάσιο στη γραμμή 2. Συνδέεται με τη γραμμή μέσω δύο διακλαδώσεων που οδηγούν σε δύο σήραγγες μονής γραμμής, οι οποίες ενώνονται πλησιάζοντας το επίγειο αμαξοστάσιο. Οι αιχμές των αλλαγών τροχιάς των συνδετηρίων γραμμών βλέπουν ανά μία προς τους σταθμούς Σεπολίων και Αγίου Αντωνίου.

Δομή σταθμού 

Σεπόλια
Σεπόλια
Σταθμός Άγιος Αντώνιος (Μετρό Αθήνας)

Ο Σταθμός Άγιος Αντώνιος είναι σταθμός του μετρό της Αθήνας, επί της Γραμμής 2. Βρίσκεται στο Περιστέρι και το όνομά του προέρχεται από τον γειτονικό Ιερό Ναό του Αγίου Αντωνίου. Εγκαινιάστηκε στις 9 Αυγούστου 2004. Είναι υπόγειος και διαθέτει δυο πλευρικές αποβάθρες. Ήταν ο βορειότερος τερματικός σταθμός της γραμμής μέχρι τις 6 Απριλίου 2013, όταν ξεκίνησε η λειτουργία του σταθμού Ανθούπολη.

Ο Άγιος Αντώνιος είναι κατασκευασμένος βάσει των αρχών της βιοκλιματικής αρχιτεκτονικής και το ηλιακό φως μπορεί να φτάσει μέχρι το επίπεδο των αποβάθρων του, ενώ χαρακτηρίζεται και από τη φύτευση των πλευρικών του χώρων, πάλι στο πλαίσιο της βιοκλιματικής αρχιτεκτονικής.

Πάνω από τις αποβάθρες υπάρχουν μερικά εμπορικά καταστήματα, και εκδοτήρια εισιτηρίων τα οποία έχουν θέα τις αποβάθρες από ψηλά.

Ήταν ο πρώτος σταθμός στην περιοχή, και μείωσε σημαντικά τα κυκλοφοριακά προβλήματα στο Περιστέρι. Μπροστά από το σταθμό βρίσκεται η οδός Παναγή Τσαλδάρη, μια από τις πιο σημαντικές λεωφόρους του Περιστερίου, η οποία συνδέει τα δυτικά προάστια με τη Λεωφόρο Κηφισού (προς το λιμάνι του Πειραιά νότια, και τα βόρεια προάστια της πόλης, και την Εθνική Οδό 1 προς Λαμία, Λάρισα, Θεσσαλονίκη, και γενικά τη βόρεια Ελλάδα και τα Βαλκάνια) και με το κέντρο της πόλης. Κάθε λεπτό περνούν από το σταθμό λεωφορεία, τρόλεϊ και ταξί με κατεύθυνση το κέντρο της Αθήνας, τους Αγίους Αναργύρους, το Ίλιον, τη Πετρούπολη, το Χαϊδάρι, το Αιγάλεω και άλλες περιοχές. Ο σταθμός Αγίου Αντωνίου έχει δύο εισόδους, μια στη δεξιά πλευρά της Παναγή Τσαλδάρη, και η άλλη στην αριστερή.

Δομή σταθμού 

  

Αγιος Αντωνιος
Αγιος Αντωνιος
Ιωάννης Κοκονέτσης

Ο Ιωάννης Κοκονέτσης (15 Ιανουαρίου 1924 - 8 Νοεμβρίου 2003) ήταν μουσικός και μαέστρος.

Βιογραφικά στοιχεία
Γεννήθηκε στην Κάτω Κορακιάνα της Κέρκυρας και ξεκίνησε τη μουσική του καριέρα σε μια από τις τρεις μεγαλύτερες φιλαρμονικές της Κέρκυρας, τη Φιλαρμονική Εταιρεία Μάντζαρος, στην οποία και πρωτοεμφανίστηκε σε ηλικία 15 ετών. Σπούδασε μουσική στο Εθνικό Ωδείο και στο Ωδείο Αθηνών. Συμμετείχε επί 35 συνεχή χρόνια ως μουσικός (στο γαλλικό κόρνο) στη Φιλαρμονική του Δήμου Αθηναίων, ενώ εργάσθηκε στην Κρατική Ορχήστρα Αθηνών και στην Εθνική Λυρική Σκηνή. Η παρουσία του στα μουσικά δρώμενα της Αθήνας ήταν σημαντική, αν κρίνουμε και από το αφιέρωμα που του έκανε, στα τέλη της δεκαετίας του '70, η τηλεοπτική εκπομπή Παρασκήνιο της Ε.Ρ.Τ.

Η Αίγειρα Αχαΐας τον γνώρισε τη δεκαετία του '60, όταν και έφτιαξε εκεί το εξοχικό του. Το όνομα του συνδέθηκε με την ίδρυση της Φιλαρμονικής Αιγείρας Ο ΑΡΙΩΝ Ο ΚΙΘΑΡΩΔΟΣ, το 1980, αφού ήταν ο άνθρωπος εκείνος που από το ξεκίνημα της και για δεκαπέντε χρόνια περίπου συνεισέφερε στην ανάπτυξη της μουσικής παιδείας στη περιοχή της Ανατολικής Αιγιάλειας. Δίδασκε αφιλοκερδώς μουσική στα παιδιά και διεύθυνε τη μπάντα ως μαέστρος, ενώ δεν έκρυβε τη χαρά του για το γεγονός ότι αρκετοί μαθητές του σταδιοδρομούν ως μουσικοί. Το 1982, η τότε Κοινοτική Αρχή τον τίμησε, κάνοντας τον επίτιμο Δημότη Αιγείρας.

Τα τελευταία χρόνια, λόγω προβλημάτων υγείας, είχε αποσυρθεί από το δημόσιο βίο. Από το 1996 οι εμφανίσεις του από τη θέση του επιτίμου πλέον Αρχιμουσικού της Φιλαρμονικής (από τα τέλη του ιδίου έτους έως και τις αρχές του 2002 είχε αναλάβει τη διεύθυνση ο νυν αρχιμουσικός της Δημοτικής Φιλαρμονικής Αιγείρας, κ. Παναγιώτης Παναγάκος) ήταν επιλεκτικές. 

Το Σάββατο 8 Νοεμβρίου 2003, ο Ιωάννης Κοκονέτσης απεβίωσε σε ηλικία 79 ετών στο σπίτι του, στην Αγία Παρασκευή Αττικής.

Εξωτερικοί σύνδεσμοι
Δημοτική Φιλαρμονική Αιγείρας Ιωάννης Κοκονέτσης

Έλληνες μουσικοί
Έλληνες διευθυντές ορχήστρας
Απόφοιτοι του Ωδείου Αθηνών
Μάτι Βάνχανεν

Ο Μάτι Βάνχανεν (Matti Vanhanen, 4 Νοεμβρίου 1955-) είναι Φινλανδός πολιτικός, υπουργός Οικονομικών από τον Ιούνιο του 2020, ο οποίος χρημάτισε πρωθυπουργός από τις 24 Ιουνίου 2003 ως τις 21 Ιουνίου 2010. Ήταν επίσης πρόεδρος του Κόμματος του Κέντρου. Στο δεύτερο μισό του 2006 είχε την προεδρία του Ευρωπαϊκού Συμβουλίου.

Σήμερα ζει στο Κλαούκαλα.

Προσωπική ζωή 
Γεννήθηκε στη Γυβάσκυλα στις 4 Νοεμβρίου του 1955. Σπούδασε Πολιτικές Επιστήμες και εργάστηκε αργότερα ως δημοσιογράφος. Εξελέγη βουλευτής το 1991 και το 2003 έγινε υπουργός Άμυνας στην κυβέρνηση της Άνελι Γιάτενμακι (Anneli Jäätteenmäki). Μετά την παραίτηση της τελευταίας, έγινε πρωθυπουργός.

Είναι πατέρας δύο παιδιών και δεν πίνει καθόλου αλκοόλ. Το διαζύγιό του ανακοινώθηκε στις 6 Απριλίου του 2005 και ήταν απρόσμενο. Κατά τη διάρκεια της Ευρασιατικής Συνόδου (ASEM) του 2006 στο Ελσίνκι, ο Γάλλος πρόεδρος Ζακ Σιράκ περιέγραψε αστειευόμενος τον Βάνχανεν ως "τον πιο σέξι άνδρα στη Φινλανδία".

Πρωθυπουργία 
Το 2006 διεκδίκησε ανεπιτυχώς την προεδρία της χώρας. Στις προεδρικές εκλογές έλαβε 18,6% και ήρθε τρίτος, με πρώτη την Τάρια Χάλονεν. Στις 15 Απριλίου του 2007 ανακοίνωσε το σχηματισμό νέας κυβέρνησης συνασπισμού μετά τη διεξαγωγή των βουλευτικών εκλογών στις 18 Μαρτίου εκείνης της χρονιάς. Το Κόμμα του Κέντρου απώλεσε 4 έδρες (κέρδισε συνολικά 51) αλλά κατάφερε να παραμείνει στην εξουσία. Στον κυβερνητικό συνασπισμό συμμετέχουν το συντηρητικό Εθνικό Κόμμα, οι Πράσινοι και το μικρό Λαϊκό Κόμμα.

Την 1η Οκτωβρίου του 2009 η κυβέρνηση του Βάνχανεν επέζησε πρότασης μομφής στο κοινοβούλιο, καθώς την καταψήφισαν 117 βουλευτές, έναντι 27 που ήταν υπέρ της πρότασης.

Παραίτηση 
Στις 18 Ιουνίου 2010 παραιτήθηκε από την πρωθυπουργία για λόγους υγείας, Είχε προαναγγείλει την παραίτησή του από τον Δεκέμβριο του 2009, επικαλούμενος μια επέμβαση στο πόδι που θα απαιτούσε ένα μεγάλο διάστημα ανάρρωσης Τον διαδέχθηκε στο πρωθυπουργικό αξίωμα η Μάρι Κιβινιέμι.

Υπουργός Οικονομικών 
Στις 5 Ιουνίου 2020 παραιτήθηκε ο υπουργός Οικονομικών Κάτρι Κούλμουνι και ο Βάνχανεν διορίστηκε στη θέση του και ορκίστηκε στις 9 Ιουνίου.

Παραπομπές 

Πρωθυπουργοί της Φινλανδίας
Γαλάτης

Ο Γαλάτης ήταν μυθικός γενάρχης των Γαλατών γιος του Ηρακλή και της Γαλάτειας, κόρης Ηγεμόνα βόρειας χώρας. Κατ' άλλη εκδοχή ο Γαλάτης έφερε και το όνομα Κέλτος ή Κελτός από τη μητέρα του την Κελτίνη κόρη του Βρεττανού.

Σημειώνεται ότι ο ιστορικός Τίμαιος ο Ταυρομενίτης αναφέρει τον Γαλάτη ως γιο του Κύκλωπα Πολύφημου και της Γαλάτειας.

Ηρακλής
Μορφονού

Μορφονού ονομάζεται μια περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Η περιοχή των Κελιών της Μορφονούς ή Αμαλφηνούς οφείλει την ονομασία της στη παλαιότερη Μονή των Αμαλφηνών. Στην περιοχή υπάρχουν 2 ενεργά κελλιά και 2 εγκαταλελειμμένα.

Παραπομπές

Άγιο Όρος
Μονή Μεγίστης Λαύρας
Κατουνάκια

Τα Κατουνάκια είναι περιοχή στο Άγιο Όρος που υπάγεται στη Μονή Μεγίστης Λαύρας και στην οποία βρίσκονται ησυχαστήρια της, που ανέρχονται σε εικοσιδύο. Η περιοχή είναι βραχώδης και απόκρημνη. Από τα πιο συγκροτημένα είναι των Οσίων Πατέρων επονομαζόμενο των Δανιηλαίων που είναι ιδιαίτερα φημισμένο για την πνευματικότητα αλλά και την ψαλτική δεινότητα των μοναχών, του Εφραιμ του Σύρου και της Γέννησης του Χριστού. Σήμερα κατοικούν τριάντα πέντε μοναχοί και ασχολούνται με ξυλογλυπτική, αγιογραφία, ιεροραπτική και ψαλτική. 

Ο Άγιος Δανιήλ Κατουνακιώτης ο Σμυρναίος το 1881 δημιούργησε στα Κατουνάκια την καλύβη του, η οποία υπήρξε το θεμέλιο για το σημερινό ησυχαστήριο της αδελφότητας των Δανιηλαίων. Ο άγιος Δανιήλ άσκησε την τέχνη της αγιογραφίας και την παρέδωσε στην αδελφότητα, η οποία την ασκεί μέχρι σήμερα. Όμως περισσότερο έχουν μείνει ιστορικές οι πραγματείες, οι μελέτες και οι εκατοντάδες επιστολές του αγίου Δανιήλ που αντιμετωπίζουν με σύνεση και πατερική κατοχύρωση, σοβαρά πνευματικά και θεολογικά ζητήματα.

Δείτε επίσης 
 Άγιος Δανιήλ Κατουνακιώτης ο Σμυρναίος
 Άγιος Εφραίμ ο Κατουνακιώτης

Παραπομπές 

Άγιο Όρος
Μονή Μεγίστης Λαύρας
Σάντα Κρουζ (Καλιφόρνια)

Η Σάντα Κρουζ (Santa Cruz) είναι πόλη της πολιτείας της Καλιφόρνιας των ΗΠΑ. Βρίσκεται στο βόρειο μέρος του κόλπου Μοντερέι, 74 μίλια νότια του Σαν Φρανσίσκο και 30 μίλια από το Σαν Χοσέ. Αποτελεί το διοικητικό κέντρο του ομώνυμου νομού. Η πόλη εκτείνεται σε 12 τετραγωνικά μίλια και ο πληθυσμός της ανέρχεται σε 54.593 κατοίκους (απογραφή 2000). Η πόλη είναι έδρα του πανεπιστημίου της Καλιφόρνιας, που ιδρύθηκε το 1965 και φιλοξενεί περίπου 14.000 σπουδαστές.

Οι σημαντικότερες βιομηχανικές ζώνες περιλαμβάνουν την παραγωγή γεωργικών προϊόντων, τουρισμό, την κατασκευή, την επεξεργασία τροφίμων, και τις εταιρίες υψηλής τεχνολογίας. Περίπου 10% του εδάφους του νομού αφιερώνεται στα κρατικά πάρκα, αρκετά από τα οποία είναι μέσα ή δίπλα στα όρια πόλεων, με πυκνή βλάστηση και μεγάλη ποικιλία πουλιών και σπάνιων ειδών. Το κλίμα είναι ήπιο, με τη μέση υψηλή θερμοκρασία στους 69 βαθμούς Fahrenheit και τη μέση χαμηλή θερμοκρασία στους 44 βαθμούς. Οι βροχοπτώσεις υπολογίζουν κατά μέσο όρο 32 ίντσες ετησίως.

Η περιοχή που είναι τώρα γνωστή ως η πόλη της Σάντα Κρουζ ανακαλύφθηκε το 1769 από τον Ισπανό εξερευνητή Gaspar de Portola. Όταν διέσχισε τον τοπικό ποταμό, τον ονόμασε Σαν Λορέντζο, ενώ στους γύρω λόφους έδωσε την ονομασία Σάντα Κρουζ, που σημαίνει «ιερός σταυρός».

Εξωτερικοί σύνδεσμοι

Επίσημη ιστοσελίδα

Πόλεις της Καλιφόρνια
Αμπντουλάχ της Σαουδικής Αραβίας

Ο Αμπντουλάχ μπιν Αμπντούλ Αζίζ Αλ-Σαούντ (1 Αυγούστου 1924 - 23 Ιανουαρίου 2015), γνωστός και ως Αμπντάλα, ήταν ο Μονάρχης της Σαουδικής Αραβίας από το 2005 ως το θάνατό του το 2015 , ετεροθαλής αδερφός του βασιλιά Φαχντ μπιν Αμπντούλ Αζίζ. Έγινε ντε φάκτο ηγέτης του αραβικού κράτους από το 1995, όταν ο Φαχντ υπέστη εγκεφαλικό επεισόδιο.

Η περιουσία του υπολογίζεται σε περισσότερα από 21 δισ. δολάρια ΗΠΑ.

Βιογραφία 
Γεννήθηκε την 1η Αυγούστου του 1924. Τον Αύγουστο του 1962 έγινε διοικητής της εθνικής φρουράς και το Μάρτιο του 1975 διορίστηκε δεύτερος και τον Ιούνιο του 1982 πρώτος αντιπρόεδρος της κυβέρνησης. Το 1987 ορίστηκε διάδοχος του θρόνου.

Βασιλιάς 
Ο βασιλιάς Φαχντ απεβίωσε το πρωί της 1ης Αυγούστου του 2005, σε νοσοκομείο του Ριάντ, όπου νοσηλευόταν τους τελευταίους μήνες. Από τις πρώτες του ενέργειες του νέου βασιλιά ήταν να ορίσει διάδοχό του στο θρόνο τον επίσης ετεροθαλή αδελφό του και σημερινό υπουργό Αμυνας, πρίγκιπα Σουλτάν μπιν Αμπντούλ Αζίζ. Η επίσημη τελετή ενθρόνισης έγινε μετά την κηδεία και την ταφή του Φαχντ. Η διαδοχή ήταν ήρεμη και άμεση. Παράλληλα,αξιωματούχοι της χώρας διαβεβαίωσαν ότι η πετρελαϊκή πολιτική δεν θα άλλαζε.

Ο Αμπντουλάχ δεν συνέδεε αρχικά το μέλλον της χώρας με την αμερικανική συμμαχία, αλλά όταν ανέλαβε κυβερνητικά καθήκοντα, από το 1995, υπήρξε αρκετά πραγματιστής ώστε να διατηρήσει στενούς δεσμούς με την Ουάσιγκτον. Συνειδητοποίησε την ανάγκη για μεταρρυθμίσεις στη χώρα έπειτα από τις επιθέσεις της 11ης Σεπτεμβρίου 2001. Στις 6 Νοεμβρίου του 2007 ο Αμπντουλάχ πραγματοποίησε την πρώτη επίσκεψη μονάρχη της Σαουδικής Αραβίας στο Βατικανό για συνομιλίες με τον Πάπα.

Ασθένησε από πνευμονία και απεβίωσε σε ηλικία 91 ετών, στις 23 Ιανουαρίου 2015. Τον διαδέχθηκε στο θρόνο ο αδερφός του, Σαλμάν.

Παιδιά 
 Σαλέχ Μπρέις Αμπντουλάχ
 Μουτάϊμπ ιμπν Αμπντουλάχ 
 Χαλέντ μπιν Αμπντουλάχ 
 Αμπντουλαζίζ ιμπν Αμπντουλάχ 
 Φαισάλ μπιν Αμπντουλάχ 
 Σουλτάν μπιν Αμπντουλάχ 
 Τούρκι μπιν Αμπντουλάχ 
 Μισ'άλ μπιν Αμπντουλάχ 
 Φαχντ μπιν Αμπντουλάχ 
 Σαούντ μπιν Αμπντουλάχ 
 Μανσούρ μπιν Αμπντουλάχ 
 Φάχντα μπιν Αμπντουλάχ 
 Ναγίφα μπιντ Αμπντουλάχ 
 Αλίγια μπιντ Αμπντουλάχ 
 Αντέλα μπιντ Αμπντουλάχ 
 Νουφ μπιντ Αμπντουλάχ 
 Σίτα μπιντ Αμπντουλάχ 
 Σάιφα μπιντ Αμπντουλάχ 
 Αμπέερ μπιντ Αμπντουλάχ 
 Σάρα μπιντ Αμπντουλάχ 
 Χάιφα μπιντ Αμπντουλάχ

Παραπομπές

Εξωτερικοί σύνδεσμοι 

 Βασιλική Πρεσβεία της Σαουδικής Αραβίας
 Εκτεταμένη βιογραφία από το ίδρυμα CIDOB
 Saudi king details succession law - BBC News

Μονάρχες της Σαουδικής Αραβίας
Αποδέκτες του Τάγματος του Λευκού Αετού (Πολωνία)
Σπεράντζα Βρανά

Η Σπεράντζα Βρανά (Μεσολόγγι 6 Φεβρουαρίου 1928 (κατά άλλους 1926 ή 1932)-29 Σεπτεμβρίου 2009) ήταν γνωστή Ελληνίδα ηθοποιός. Κατά τον Θόδωρο Έξαρχο, που είχε στη διάθεσή του τα μητρώα του ΣΕΗ, η Σπεράντζα είχε γεννηθεί το 1928. 

Το πραγματικό της ονοματεπώνυμο ήταν Ελπίδα Χωματιανού. Έγραψε αρκετά βιβλία, με σπουδαιότερο το αυτοβιογραφικό Τολμώ.

Φιλμογραφία

Βιντεοταινίες

Θέατρο

Τηλεοπτικό θέατρο

Τηλεοπτικές σειρές

Βιβλιογραφία
 Τολμώ - Αθήνα, Εκδόσεις Εξάντας, 1981, ISBN 978-960-256-199-7
 Τα μπουλούκια, το θέατρο κι εγώ - Αθήνα, Εκδόσεις Εξάντας, 1982, ISBN 978-000-256-114-3
 Ο οργασμός του Μπράβο - Αθήνα, Εκδόσεις Άγκυρα, 1984, ISBN 978-960-234-791-1
 Έλα, καλέ, τώρααα! - Αθήνα, Εκδόσεις Άγκυρα, 1990, ISBN 978-960-422-349-7
 Πως Πάχυνα κάνοντας δίαιτες - Αθήνα, Εκδόσεις Εξάντας, 1996, ISBN 978-960-256-264-2
 Ποιός θα μου πει την αλήθεια; - Αθήνα, Εκδόσεις Εξάντας, 1997, ISBN 978-960-256-318-2
 Η τρούμπα - Αθήνα, Εκδόσεις Τερζόγλου, 2003, ISBN 978-960-873-421-0
 Η γοητεία της πόρνης - Αθήνα, Εκδόσεις Τερζόγλου, 2003, ISBN 978-960-873-422-7
 Ο επιβήτορας - Αθήνα, Εκδόσεις Πορτοκάλι, 2007, ISBN 978-960-666-424-3

Παραπομπές

Εξωτερικοί σύνδεσμοι
Συνέντευξή στο περιοδικό 10percent

Ηθοποιοί-επέκταση
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Β
Στέφανος Ληναίος

Ο Στέφανος Ληναίος (Μεσσήνη Μεσσηνίας 6 Αυγούστου 1928, κατά κόσμον Διονύσιος Μυτιληναίος) του Γεωργίου και της Κυριακής, είναι Έλληνας ηθοποιός, συγγραφέας, σκηνοθέτης και θεατρικός επιχειρηματίας ενώ ασχολήθηκε και με την πολιτική, ως μέλος του ΠΑΣΟΚ και βουλευτής Α΄ Αθηνών το 1989 - 1990.

Βιογραφία 
Αποφοίτησε από τη Σχολή Θεάτρου Αθηνών το 1951 και το 1969 από τη Βασιλική Ακαδημία Δραματικής Τέχνης (Royal Academy of Dramatic Art - RADA) του Λονδίνου. Την περίοδο 1954 - 1967 συνεργάσθηκε με περισσότερους από 20 θιάσους σε 100 θεατρικά έργα ενώ εμφανίστηκε σε 100 κινηματογραφικές ταινίες, ραδιοφωνικές εκπομπές και στην τηλεόραση. Από το 1970 σκηνοθέτησε και πήρε μέρος σε 50 θεατρικά έργα και σε πολλές ραδιοφωνικές και τηλεοπτικές εκπομπές.

Είναι ο ιδρυτής του θιάσου Σύγχρονο Ελληνικό Θέατρο στο θέατρο Άλφα της Αθήνας. Έγραψε διηγήματα όπως "Μερικοί θάνατοι" και πολλές μελέτες μεταξύ των οποίων "Σύγχρονο θέατρο" και "TV μέσο Παιδείας", το οποίο λήφθηκε υπ΄ όψη στην καθιέρωση της εκπαιδευτικής τηλεόρασης της ΕΡΤ. 

Έχει διατελέσει γενικός γραμματέας του Συνδέσμου Ελλήνων Ηθοποιών το 1966-1967, οπότε παύθηκε από τη Χούντα λόγω πολιτικών φρονημάτων, και είναι σύμβουλος της ΠΕΕΘ από το 1975 και του Ελληνικού Κέντρου Θεάτρου από το 1977. Είναι επίσης μέλος του Σωματείου Βρετανών Ηθοποιών.

Κόρη του είναι η Μαργαρίτα-Κυριακή Μυτιληναίου (1968), διευθύντρια του Δεύτερου Προγράμματος της Ελληνικής Ραδιοφωνίας και γιος του ο Γεώργιος-Αλέξανδρος Μυτιληναίος (1970) και σύζυγός του η ηθοποιός Έλλη Φωτίου. Είναι μόνιμος κάτοικος Αθηνών (Ιλίσια).

Φιλμογραφία

Τηλεοπτικές σειρές

Θέατρο 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Εξωτερικοί σύνδεσμοι

Παραπομπές 

 

Βουλευτές εκλεγμένοι με το ΠΑΣΟΚ
Βουλευτές Α' Αθηνών
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες κωμικοί
Σταθμός Αεροδρομίου Αθηνών

Ο Σιδηδροδρομικός Σταθμός Αεροδρόμιο είναι τερματικός σταθμός του Προαστιακού και του Μετρό στο Αεροδρόμιο «Ελευθέριος Βενιζέλος». Ο σταθμός εξυπηρετείται από δρομολόγια του Προαστιακού Σιδηροδρόμου της γραμμής Πειραιάς - Αεροδρόμιο και του Μετρό, της γραμμής 3 (Δημοτικό Θέατρο - Αεροδρόμιο). Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας και μέχρι τις 10 Ιουλίου 2006 ήταν ο μοναδικός σταθμός του Προαστιακού που εξυπηρετούσε το Μετρό. Παραμένει ο μοναδικός σταθμός του δικτύου του Προαστιακού ο οποίος δεν ανήκει στον ΟΣΕ αλλά στην εταιρεία του αεροδρομίου, η οποία και επιβάλλει χρεώσεις στις ΣΤΑΣΥ και στην Hellenic Train για τη χρήση του.

Ο σταθμός διαθέτει δύο αποβάθρες μορφής νησίδας, οι οποίες χρησιμοποιούνται από κοινού με το μετρό της Αττικής και γραμμές εναπόθεσης αμαξοστοιχιών. Από τις τρεις γραμμές του σταθμού, οι δύο ακραίες χρησιμοποιούνται από τους συρμούς του Προαστιακού Σιδηροδρόμου. Από τις τρεις γραμμές του σταθμού, η μεσαία χρησιμοποιείται από τους συρμούς του Μετρό της Αθήνας.

Ο σιδηροδρομικός σταθμός είναι άμεσα συνδεδεμένος με το αεροδρόμιο, στο οποίο η πρόσβαση γίνεται μέσω κυλιόμενων σκαλιών.

Δομή σταθμού

Παραπομπές 

Αεροδρομιο
Αεροδρομιο
Αεροδρομιο
Αεροδρομιο
Αθήνα
Δήμος Σπάτων - Αρτέμιδος
Ναζίμ Χικμέτ

Ο Ναζίμ Χικμέτ (Nâzım Hikmet Ran, Θεσσαλονίκη, 15 Ιανουαρίου 1902 - Μόσχα, 3 Ιουνίου 1963) ήταν Τούρκος ποιητής και δραματουργός, τα έργα του οποίου μεταφράστηκαν σε πολλές γλώσσες. Υπήρξε μέλος του Κομμουνιστικού Κόμματος της Τουρκίας. Πέθανε στη Μόσχα από καρδιακή προσβολή σε ηλικία 61 ετών.

Ύφος γραφής  

Αν και τα πρώτα του ποιήματα γράφτηκαν με παραδοσιακό μέτρο, ο Χικμέτ σταδιακά απομακρύνθηκε από τα πλαίσια του μέτρου και της ομοιοκαταληξίας και άρχισε να αναζητεί νέα μορφή για τα ποιήματά του. Κατά τη διάρκεια των πρώτων χρόνων διαμονής του στη Σοβιετική Ένωση (1922-1925), η αναζήτηση αυτή έφτασε στο αποκορύφωμά της. Προτίμησε τον ελεύθερο στίχο, ο οποίος ταίριαζε και με την πλούσια φωνολογία της τουρκικής γλώσσας. Επηρεάστηκε κυρίως από τον Βλαντιμίρ Μαγιακόφσκι. Πολλά από τα ποιήματά του μελοποιήθηκαν από το γνωστό Τούρκο συνθέτη Ζουλφού Λιβανελί, ενώ αρκετά μελοποιήθηκαν και από τον συνθέτη Μάνο Λοΐζο και τον Θάνο Μικρούτσικο. Με υπουργικό διάταγμα ο ποιητής ανέκτησε την τουρκική υπηκοότητα που του αφαιρέθηκε το 1951 εξαιτίας των πολιτικών του πεποιθήσεων.  Το αυτοβιογραφικό του έργο Οι  ρομαντικοί μεταφράστηκε στα Ελληνικά από τον Κώστα Κοτζιά ("Θεμέλιο")

Ποιήματα μελοποιημένα από τον Μάνο Λοΐζο και τον Θάνο Μικρούτσικο
 Αν με τη μεσολάβηση
 Αν η μισή μου καρδιά
 Απερίγραπτη λένε 
 Για τη ζωή
 Η πιο όμορφη θάλασσα
 Μονάκριβή μου
 Όπως ο Κερέμ
 Στηθάγχη
 Το δίχτυ
 Λίγα γαρούφαλλα
 Μικρόκοσμος 
 Οι Χτίστες
Το ποίημα: «Φοβούνται τα τραγούδια μας» μελοποιήθηκε από τον Μάκη Ψαραδέλλη, εκδ. ΜΩΡΑΪΤΗΣ

Παραπομπές-σημειώσεις

Εξωτερικοί σύνδεσμοι 

 Σελίδα αφιερωμένη στο Ναζίμ Χικμέτ στην Αγγλική και Τουρκική γλώσσα
Ο Ναζίμ Χικμέτ διαβάζει το ποίημά του Kerem Gibi

 

Τούρκοι ποιητές
Τούρκοι Μακεδόνες
Τούρκοι κομμουνιστές
Τούρκοι επαναστάτες
Μαρξιστές θεωρητικοί
Αλεβιτισμός
Αίτνα

Η Αίτνα είναι ενεργό ηφαίστειο στις ανατολικές ακτές της Σικελίας, το μεγαλύτερο και ψηλότερο ενεργό ηφαίστειο στην Ευρώπη (ύψος 3.350 μέτρα). Η Αίτνα καλύπτει έκταση 1190 τετραγωνικών χιλιομέτρων με περιφέρεια βάσης 140 χιλιόμετρα.
 
Είναι από τα πιο ενεργά ηφαίστεια στον κόσμο. Αν και οι εκρήξεις του μπορεί να είναι μερικές φορές πολύ καταστροφικές, γενικά δεν θεωρείται ιδιαίτερα επικίνδυνο και χιλιάδες κάτοικοι ζουν στις πλαγιές του ηφαιστείου και τις γύρω περιοχές. Το γόνιμο έδαφος είναι κατάλληλο για εκτεταμένες γεωργικές δραστηριότητες.

Τον Ιούνιο του 2013, η UNESCO ανακοίνωσε την ένταξη της Αίτνας στον κατάλογο με τα Μνημεία Παγκόσμιας Κληρονομιάς.

Προέλευση ονόματος και Μυθολογία 
	
Η ονομασία Αίτνα μπορεί να προέρχεται από την ελληνική λέξη αίθω, που σημαίνει «καίγομαι», ή τη φοινικική λέξη «attano». Οι Άραβες ονόμαζαν το βουνό Gibel Utlamat, το βουνό της φωτιάς. Η ονομασία αυτή εξελίχτηκε αργότερα σε Mons Gibel κι έτσι στην τοπική διάλεκτο το ηφαίστειο ονομάζεται Mongibeddu.
	 	
Στην Ελληνική μυθολογία, ο Αίολος είχε φυλακίσει τους ανέμους στις σπηλιές κάτω από την Αίτνα. Ο Γίγαντας Εγκέλαδος καταπλακώθηκε από το όρος Αίτνα, σύμφωνα με τον ποιητή Αισχύλο, και ήταν η αιτία των ηφαιστειακών εκρήξεων. Στη Ρωμαϊκή μυθολογία, ο Βούλκαν, θεός της φωτιάς, είχε το εργαστήριό του κάτω από την Αίτνα .

Γεωλογία - Ιστορικές εκρήξεις 

Η ηφαιστειακή δραστηριότητα στην Αίτνα ξεκίνησε περίπου πριν 500.000 χρόνια, με υποθαλάσσιες εκρήξεις κατά μήκος των ακτών της Σικελίας.

Πριν 35.000 χρόνια και για μια χρονική περίοδο περίπου 20.000 χρόνων, έλαβαν χώρα μερικές ιδιαίτερα ισχυρές εκρήξεις, στάχτη από τις οποίες είχε φτάσει ακόμα και μέχρι τη Ρώμη, περίπου 800 χιλιόμετρα βόρεια της Αίτνας.
Πριν 3.500 χρόνια, μια ηφαιστειακή έκρηξη προκάλεσε μια γιγάντια κατολίσθηση στην ανατολική πλαγιά του βουνού. Το γεγονός μνημονεύει ο Διόδωρος ο Σικελιώτης και αποτελεί την πρώτη γνωστή μαρτυρία για έκρηξη της Αίτνας. Η επόμενη κατολίσθηση θα γινόταν μετά από 1500 περίπου χρόνια, δημιουργώντας καλντέρα.

Το 396 π.Χ. λέγεται ότι μια έκρηξη της Αίτνας ματαίωσε τα σχέδια των Καρχηδονίων για εισβολή στις Συρακούσες κατά τον Πρώτο Σικελικό Πόλεμο.

Παραπομπές

Δείτε επίσης 
 Κατάνη

Ηφαίστεια της Ιταλίας
Βουνά της Ιταλίας
Γεωγραφία της Σικελίας
Μνημεία Παγκόσμιας Κληρονομιάς στην Ιταλία
Φορητός υπολογιστής

Φορητός Υπολογιστής (laptop computer/notebook) είναι ένας ηλεκτρονικός υπολογιστής μικρού μεγέθους και βάρους με εύκολη μεταφερσιμότητα, που διαθέτει ενεργειακή αυτονομία. Συνήθως ανήκει στους υπολογιστές τετάρτης γενιάς (αν και υπάρχουν και παλαιότερες υλοποιήσεις). Ο φορητός υπολογιστής ενσωματώνει πολλές και καινοτόμες τεχνολογίες με προσιτό πλέον κόστος. Μία από αυτές είναι η τεχνολογία οθόνης LED, ή διόδου εκπομπής φωτός (Light Emitting Diode). Η πολύ γνωστή, και ευρύτατα διαδεδομένη μέχρι πρότινος, τεχνολογία LCD,  έχει πλέον εγκαταλειφθεί και ελάχιστα μοντέλα έχουν τέτοιο τύπο οθόνης. Η αναλογία πλευρών της οθόνης είναι πλέον 16:9 (ευρεία οθόνη) ή wide, σχεδόν σε όλους τους φορητούς αντί της παλαιότερης 4:3.

 Στα θετικά του σημεία μπορούμε να συμπεριλάβουμε την εργονομική κατασκευή του, τη φορητότητα, και τους μεγάλους χρόνους αυτονομίας που παρέχουν οι σύγχρονοι τύποι μπαταριών και τέλος τη μικρότερη κατανάλωση ρεύματος (τουλάχιστον 50% μικρότερη απ´ότι ένας επιτραπέζιος).
 Στα αρνητικά σημεία περιλαμβάνονται: το ελαφρώς μεγαλύτερο κόστος αγοράς, οι λιγότερες και ακριβότερες επιλογές αναβάθμισης σε σχέση με τα επιτραπέζια συστήματα και η ευαισθησία που παρουσιάζουν λόγω της υψηλής συρρίκνωσης των ηλεκτρονικών τους κυκλωμάτων.

Βασικά χαρακτηριστικά
 Η οθόνη του φορητού είναι ενσωματωμένη και η διαγώνιός της ξεκινά από τις 11,4 ίντσες και φτάνει μέχρι και τις 18,4. 
 Η χωρητικότητα του σκληρού δίσκου όταν δεν είναι SSD ξεκινά από τα 500 GB και φτάνει μέχρι το 1,5 TB. Τα περισσότερα φορητά έχουν πλέον δίσκους SSD (Solid State Drive) με χωρητικότητες 32, 64 , 120, 256 ή 512 GB.
 Η κεντρική μνήμη RAM ξεκινά από τα 2 GB τύπου DDR3 και φτάνει μέχρι τα 8 GB.
 Όλα τα σύγχρονα φορητά περιέχουν:
 Κάρτα γραφικών με τουλάχιστον 1GB μνήμη.
 Οπτικό δίσκο, τουλάχιστον DVD+/-RW και τα πιο ακριβά Blue-Ray(Πλέον οι περισσότεροι φορητοί δεν διαθέτουν).
 Θύρες USB 2.0 και SuperSpeed USB 3.0 και Bluetooth 3.0
 Κάρτα δικτύου με ταχύτητες 10/100/1000 Mbps.
 Έξοδο για σύνδεση με εξωτερική οθόνη τύπου VGA, και τουλάχιστον μία έξοδο HDMI.
 Ενσωματωμένα ηχεία και μικρόφωνο.
 Έξοδο ακουστικών και είσοδο μικροφώνου
 Δυνατότητα ασύρματης επικοινωνίας Wi-Fi
 Ενσωματωμένη Web camera (όχι όλοι)
 Ενσωματωμένο στην τιμή λειτουργικό σύστημα, συνήθως Windows 10, σπάνια Linux. Πολλοί φορητοί πωλούνται και χωρίς κανένα λειτουργικό σύστημα.
 Εγγύηση τουλάχιστον 2 ετών. Ορισμένοι φορητοί υπολογιστές έχουν εγγύηση 3 ετών ή και 4

Εξωτερικοί σύνδεσμοι

Φορητοί υπολογιστές
Ορεστειακά

Ως Ορεστειακά έμειναν γνωστά τα αιματηρά επεισόδια που ξέσπασαν στην Αθήνα από τις 6 μέχρι τις 9 Νοεμβρίου του 1903, από υποκινούμενος φοιτητές μετά την πρεμιέρα (1 ή 3/11/1903) της τριλογίας Ορέστειας από το Βασιλικό Θέατρο.

Ιστορικό
Αφορμή στάθηκε η πεζή μετάφραση σε συντηρητική δημοτική του Γεωργίου Σωτηριάδη, η οποία προκάλεσε την μήνιν των καθαρολόγων της εποχής, των γλωσσαμυντόρων όπως λέγονταν τότε οι οπαδοί της αττικίζουσας γλώσσας. Κύριος υποκινητής των επεισοδίων αυτών ήταν ο καθηγητής Γλωσσολογίας του Πανεπιστημίου Αθηνών, Γεώργιος Μιστριώτης, φανατικός υπέρμαχος της αρχαΐζουσας γλώσσας, ξεσήκωσε φοιτητές και προσκείμενες εφημερίδες ώστε να συμμετάσχει και ο αθηναϊκός λαός σε συλλαλητήρια.

Επειδή όμως τότε η Κυβέρνηση Δ. Ράλλη δεν απεδέχθη το αίτημα του Γ. Μιστριώτη που πρέσβευε οι παραστάσεις των αρχαίων δραμάτων να γίνεται στη γλώσσα που γράφτηκαν ακολούθησαν συμπλοκές. Το δε βράδυ της 8ης Νοεμβρίου διατάχθηκε ο στρατός να επιβάλει τη τάξη. Κατά τις συμπλοκές που ακολούθησαν στη διάλυση των διαδηλωτών κάποιοι στρατιώτες από φόβο προσβολής τους πυροβόλησαν κατά του πλήθους με συνέπεια να φονευτούν δύο πολίτες και να τραυματιστούν επτά. Μετά από το γεγονός αυτό οι διαδηλωτές διαλύθηκαν, οι οχλαγωγίες σταμάτησαν και η αναταραχή τερματίσθηκε ακριβώς λόγω της σθεναρής στάσης της Κυβέρνησης.

Το αξιοπερίεργο φαινόμενο βίαιων ταραχών με αφορμή γλωσσικά θέματα είχε παρουσιαστεί για πρώτη φορά το 1901, επίσης στην Αθήνα, με τα αποκαλούμενα Ευαγγελικά, που αφορούσαν τη μετάφραση του Ευαγγελίου στη δημοτική, γεγονότα που εντάσσονται σε μία ευρύτερη διαμάχη γύρω από το το γλωσσικό ζήτημα και την ιστορία του στην Ελλάδα.

Πηγές 
Ευαγγελικά 1901 - Ορεστειακά 1903, νεωτερικές πιέσεις και κοινωνικές αντιστάσεις, Σχολή Μωραΐτη, ISBN 960-259-115-3
ΕΛΙΑ:«Θλιβερά επεισόδια» με αφορμή το γλωσσικό: τα «Ευαγγελικά» και τα «Ορεστειακά»
Ορεστειακά,100 χρόνια μετά, του Γ. Γιατρομανωλάκη, το Βήμα, 2/11/03
Nεκροί σε πολέμους της γλώσσας, του Μ. Πιμπλή, Τα Νέα, 31/10/03
Σαν σήμερα: Τα Ορεστειακά

Ιστορία του θεάτρου
Γλωσσικό ζήτημα
Ταραχές στην Ελλάδα
Ταραχές στην Αθήνα
Δολοφονίες στην Ελλάδα